RESOLUCIÓN do 11 de novembro de 2010, da Dirección Xeral de Innovación e Industrias Agrarias e Forestais, pola que se dá publicidade á concesión das axudas ao abeiro da Orde do 29 de xuño de 2010 pola que se establecen as bases reguladoras das axudas aos produtores que participen nos programas de produción e mellora dos produtos agroalimentarios galegos con calidade diferenciada, no marco do Programa de desenvolvemento rural para Galicia 2007-2013, e se convocan estas axudas para o ano 2010.
CONSELLERÍA DO MEDIO RURAL — III. OUTRAS DISPOSICIÓNS — 22/11/2010

Mediante Orde do 29 de xuño de 2010, da Consellería do Medio Rural, fíxose pública a convocatoria para o ano 2010 das axudas aos produtores que participen nos programas de produción e mellora dos produtos agroalimentarios galegos con calidade diferenciada (Diario Oficial de Galicia do 5 de xullo).
O artigo 8º.4 da dita orde reguladora dispón que todas as resolucións serán notificadas de acordo co establecido no artigo 59º.6 b) da Lei 30/1992, do 26 de novembro, de réxime xurídico das administracións públicas e do procedemento administrativo común. De conformidade co establecido no dito artigo, a notificación realizarase mediante a publicación no Diario Oficial de Galicia, no taboleiro de anuncios e na páxina web da Consellería do Medio Rural.
Por outra banda, mediante a orde da Consellería do Medio Rural do 24 de abril de 2009 delegouse no secretario xeral de dita consellería a competencia para resolver os procedementos de concesión de axudas e subvencións.
De acordo co anterior, con data do 10 de novembro de 2010 o secretario xeral da Consellería do Medio Rural asinou a resolución de concesión das axudas aprobadas ao abeiro da orde mencionada para a convocatoria 2010.
Así mesmo, a disposión derradeira primeira da citada orde de convocatoria de axudas faculta a directora xeral de Innovación e Industrias Agrarias e Forestais para ditar as resolucións que sexan necesarias para a súa aplicación.
Por todo o anterior, resolvo dar publicidade á resolución do secretario xeral da Consellería do Medio Rural con data do 10 de novembro de 2010 pola que se conceden as axudas aos produtores que participen nos programas de produción e mellora dos produtos agroalimentarios galegos con calidade diferenciada para a convocatoria 2010, que se transcribe a continución:
«Resolución de concesión das axudas aos produtores que participen nos programas de produción e mellora dos produtos agroalimentarios galegos con calidade diferenciada para a convocatoria 2010.
Base legal:
Orde da Consellería do Medio Rural, do 29 de xullo de 2010, pola que se establecen as bases reguladoras das axudas aos produtores que participen nos programas de produción e mellora dos produtos agroalimentarios galegos con calidade diferenciada, no marco do Programa de desenvolvemento rural para Galicia 2007-2013, e se convocan estas axudas para o ano 2010 (Diario Oficial de Galicia nº 126, do 5 de xullo).
Resolución:
Vista a proposta de aprobación da Dirección Xeral de Innovación e Industrias Agrarias e Forestais,
Resolvo:
Aprobar as axudas económicas a favor dos solicitantes propostos que se relacionan no anexo desta resolución ordenados alfabeticamente e agrupados por programa de calidade diferenciada no que participa.
Estas axudas outórganse de acordo cos artigos 4º e 5º da Orde do 29 de xuño, en réxime de concorrencia polo sistema de rateo, acadando o 100% dos gastos subvencionables realizados, sen superar os 3.000 euros anuais por explotación.
As subvencións concedidas faranse efectivas con cargo á aplicación 13.04.713D.770.1, cunha dotación de 1.124.739 euros.
Esta resolución comporta unha asignación do crédito establecido por un importe de 951.416,59 euros (novecentos cincuenta e un mil catrocentos dezaseis euros con cincuenta e nove céntimos). Estas axudas, cuxa finalidade é fomentar a participación dos produtores nos programas de produción e mellora dos produtos agroalimentarios galegos con calidade diferenciada, concédese en virtude do eixe 1, medida 132, «apoio aos agricultores que participan en programas relativos á calidade dos alimentos», do Programa de desenvolvemento rural para Galicia 2007-2013, cofinanciado con fondos Feader.
O pagamento desta subvención quedará condicionado a que, sen superar a data límite do 30 de novembro de 2010, os beneficiarios indicados no anexo desta resolución, efectúen o pagamento da cota de control e/ou inscrición e /ou participación no programa de calidade diferenciada correspondente.
As entidades colaboradoras recollidas no artigo 6º da Orde do 29 de xuño de 2010 que presentasen solicitude colectiva terán ata o día 13 de decembro de 2010 para presentar a seguinte documentación xustificativa:
* Solicitude de pagamento (anexo IV Solicitude de pagamento da axuda para produtores inscritos en consellos reguladores que teñan formalizado convenio de colaboración).
* Relación numerada de beneficiarios inscritos no programa de calidade que solicitan pagamento da axuda (anexo IV-B).
* Xustificantes dos gastos efectuados por cada produtor: facturas orixinais e copias ou documento de valor probatorio equivalente, cunha relación numerada delas, así como a documentación que acredite o seu pagamento. Os orixinais marcaranse cun selo indicando nel a subvención para cuxa xustificación foron presentadas e se o importe do xustificante se imputa total ou parcialmente á subvención, indicando, neste último caso, a contía exacta que resulte afectada pola subvención. Sen prexuízo do disposto anteriormente, as entidades colaboradoras presentarán certificación en relación a que o gasto está realizado e pagado que consta no seu poder os xustificantes dos gastos de cada produtor.
* Certificado que corresponda ao ano corrente, emitido polo organismo que realiza os controis (consello regulador, Ingacal ou organismo independente de certificación), no que se acredite que todas as explotacións obxecto da solicitude están inscritas no correspondente programa de calidade polo que se solicita a subvención e están sometidas aos controis pertinentes.
Contra esta resolución, que esgota a vía administrativa, poderá a persoa interesada interpoñer recurso potestativo de reposición ante o conselleiro do Medio Rural no prazo dun mes contado a partir do día seguinte ao da publicación desta resolución no Diario Oficial de Galicia, ao abeiro dos artigos 116º e 117º da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben directamente recurso contencioso-administrativo ante o órgano xurisdicional competente no prazo de dous meses desde a mesma data, de acordo co previsto na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 11 de novembro de 2010.
Alejandra Álvarez de Mon Rego
Directora xeral de Innovación e Industrias Agrarias e Forestais
Ver referencia pdf "22400D005P049.PDF"
(Continúa)...
...(Continuación)
Ver referencia pdf "22400D005P049.PDF"